b'\n_START_ARTICLE_\nEstopa (duo)\n_START_SECTION_\nInfantesa i Inicis\n_START_PARAGRAPH_\nLa seva infantesa la van passar escoltant conjunts de rumba molt populars als vuitanta, especialment Los Chichos, Los Chunguitos o Bord\xc3\xb3 4. Un dia el seu pare va decidir regalar-los sengles guitarres espanyoles. Despr\xc3\xa9s de diversos anys en l\'institut, on els coneixien com els sabines, i d\'abandonar els estudis, David i Jose Mu\xc3\xb1oz comencen a treballar a la producci\xc3\xb3 de peces per a autom\xc3\xb2bils en una de les filials de SEAT, Novel Lahnwerk, on es van gestar les lletres de les can\xc3\xa7ons del conjunt, escrites en fulls de producci\xc3\xb3._NEWLINE_Durant aquesta \xc3\xa8poca van comen\xc3\xa7ar a tocar la pla\xc3\xa7a del barri de Sant Ildefons, de Cornell\xc3\xa0, zona en la qual residien i en petits locals. El 1998, es van presentar al concurs de cantautors del barri d\'Horta-Guinard\xc3\xb3 que van guanyar amb la can\xc3\xa7\xc3\xb3 "Luna lunera"._NEWLINE_En aquella \xc3\xa8poca van gravar, artesanalment, una maqueta amb 40 can\xc3\xa7ons a casa d\'un amic usant un mesclador de quatre pistes, aquesta maqueta en casset es va difondre de m\xc3\xa0 a m\xc3\xa0 per tot l\'estat, una vegada que van assolir la fama._NEWLINE_La dona de David tenia un professor de nataci\xc3\xb3 que tenia un amic que treballava a EMI, i aquest els van aconseguir una prova per a BMG. Despr\xc3\xa9s d\'escoltar la maqueta, els van convidar a Madrid a una prova que va agradar als caps de la discogr\xc3\xa0fica, el problema va sorgir en no tenir el duet un nom m\xc3\xa9s que Jose & David, el qual no resultava gaire comercial, de manera que van buscar el nom del grup, Estopa, que fou motivat per la frase que utilitzava l\'encarregat de la f\xc3\xa0brica on treballaven, "Doneu-li estopa al motor!" perqu\xc3\xa8 no cessessin en el seu treball amb els robots.\n_START_SECTION_\nM\xc3\xbasica\n_START_PARAGRAPH_\nMa\xc3\xb1anitas 2.0,_NEWLINE_Vacil\xc3\xb3n,_NEWLINE_Me quedar\xc3\xa9,_NEWLINE_La Primavera,_NEWLINE_Alma animal,_NEWLINE_Rumba sin nombre, _NEWLINE_i molts m\xc3\xa9s..\n_START_SECTION_\nMaqueta Estopa\n_START_PARAGRAPH_\nEn primera inst\xc3\xa0ncia, abans de publicar el seu primer disc, amb el qual van tenir tant \xc3\xa8xit, va circular durant molt temps una maqueta del grup que es va anar fent famosa a trav\xc3\xa9s del boca-orella per tot el territori espanyol. Avui en dia, fins i tot es continuen consumint can\xc3\xa7ons de la maqueta del grup i aquests van incloent a cada disc alguna d\'elles reeditada.\n_START_SECTION_\n1999-2000: Estopa\n_START_PARAGRAPH_\nEl seu \xc3\xa0lbum de debut, titulat com el conjunt, va sortir al carrer el 19 d\'octubre de 1999. El senzill que la companyia va elegir com debut, "Suma y sigue" no va tenir gaire repercussi\xc3\xb3 i ning\xc3\xba, ni tan sols els mateixos components del duet, no esperava que el segon single, "La raja de tu falda" (que veu la llum tres mesos despr\xc3\xa9s) els port\xc3\xa9s a la fama. Es va convertir en una de les can\xc3\xa7ons m\xc3\xa9s escoltades del 2000, recolzats pel suport medi\xc3\xa0tic i el car\xc3\xa0cter sorneguer dels components._NEWLINE_Comen\xc3\xa7ava el conegut com "Fenomen Estopa" i aquell any van iniciar la Gira Ducados 2000\' que els va portar per tot Espanya i gran part de Llatinoam\xc3\xa8rica. Aquell any van aconseguir vendre 1.800.000 discs, r\xc3\xa8cord no superat encara per un conjunt debutant a Espanya.\n_START_SECTION_\n2001-2003: Destrangis\n_START_PARAGRAPH_\nA finals d\'aquell any, els Mu\xc3\xb1oz decideixen fer un trio per crear en la intimitat m\xc3\xa9s absoluta el seu segon disc, gravat en l\'estudi El Cortijo de M\xc3\xa1laga. L\'11 d\'octubre de 2001, surt a la venda el seu segon \xc3\xa0lbum Destrangis, el qual va vendre 250.000 c\xc3\xb2pies en dues setmanes. A la segona gira, la de presentaci\xc3\xb3 de Destrangis, van omplir el Palau Sant Jordi de Barcelona o la Pla\xc3\xa7a de Braus de Las Ventas, a Madrid._NEWLINE_En aquell temps van fer nombroses col\xc2\xb7laboracions amb grups i cantants molt consolidats: com el tribut a Peret, "el rei de la rumba", i el disc "Perversiones flamencas" al costat dels seus \xc3\xaddols: Los Chichos amb "Son ilusiones" i amb Mar\xc3\xada Jim\xc3\xa9nez, amb la can\xc3\xa7\xc3\xb3 de Joaqu\xc3\xadn Sabina, "El peri\xc3\xb3dico no hablaba de ti"._NEWLINE_Posteriorment, van participar en el disc homenatge a Camar\xc3\xb3n de la Isla amb la can\xc3\xa7\xc3\xb3 "Como el agua" i el 2003 al disc de Juan Maya, que els acompanya des de la primera gira a la guitarra espanyola, amb "Mambo", composta pel mateix David._NEWLINE_Entre 2000 i 2002 van tenir m\xc3\xa9s de 200 concerts, i l\'octubre de 2002 decideixen prendre\'s un any sab\xc3\xa0tic per assimilar l\'ocorregut en els \xc3\xbaltims anys, sortint en venda la reedici\xc3\xb3 del disc Destrangis, M\xc3\xa1s Destrangis que inclou nou material del grup.\n_START_SECTION_\n2004: \'\'La calle es tuya\'\'\n_START_PARAGRAPH_\nEn aquell per\xc3\xadode donen forma als nous temes per al tercer disc, La calle es tuya. El seu tercer \xc3\xa0lbum veu la llum el 3 de mar\xc3\xa7 de 2004, prop de dos anys i mig despr\xc3\xa9s que l\'anterior, disc del qual se\'n venen 300.000 c\xc3\xb2pies la primera setmana._NEWLINE_La gira, anomenada Mu\xc3\xb1oz vs. Mu\xc3\xb1oz, els portaria per tot arreu de la geografia espanyola, amb prop de 60 concerts, de nou omplint grans recintes com Las Ventas o l\'estadi de futbol de La Rosaleda, a M\xc3\xa0laga, on van reunir prop de 40.000 persones. Finalitzada la gira, van realitzar un petit tour pel continent llatinoameric\xc3\xa0, on Estopa va acudir a l\'Argentina, M\xc3\xa8xic, Xile i el Per\xc3\xba._NEWLINE_Despr\xc3\xa9s d\'un altre any sab\xc3\xa0tic, van comen\xc3\xa7ar a gravar el seu quart \xc3\xa0lbum a finals d\'agost de 2005, el qual va sortir a la venda el 21 de novembre del mateix any amb el t\xc3\xadtol de Voces d\'Ultrarumba. D\'aquest treball, un sol dia, es va aconseguir vendre m\xc3\xa9s de 200.000 c\xc3\xb2pies, situant-se n\xc3\xbamero 1 de vendes a tot l\'estat.\n_START_SECTION_\n2005: Voces de Ultrarrumba\n_START_PARAGRAPH_\nEls germans Mu\xc3\xb1oz van publicar el 21 de novembre de 2005 "Voces de Ultrarrumba". Inclou una entrevista del grup amb l\'humorista catal\xc3\xa0 Andreu Buenafuente.\n_START_SECTION_\n2008: Allenrok\n_START_PARAGRAPH_\nEl 26 de febrer del 2008 surt el cinqu\xc3\xa8 disc del grup. El t\xc3\xadtol de l\'album \xc3\xa9s un homenatge a la ciutat que els va veure n\xc3\xa9ixer, Cornell\xc3\xa0, escrita al rev\xc3\xa9s i amb una "K" final. Al disc hi col\xc2\xb7laboren altres artistes com Chonchi Heredia, Juan Maya, Angie Bao, Jos\xc3\xa9 Antonio Romero, Luis Dulzaides i Nacho Lesko.\n_START_SECTION_\n2009: Estopa x Anniversarium\n_START_PARAGRAPH_\nESTOPA celebra el seu 10\xc2\xba aniversari amb la publicaci\xc3\xb3 del seu nou disc ESTOPA X ANNIVERSARIUM. _NEWLINE_\xc3\x89s una caixa especial de luxe amb 2CD+2DVD amb col\xc2\xb7laboracions, remixos, concerts in\xc3\xa8dits, documentals, entre altres.\n_START_SECTION_\n2011: Estopa 2.0\n_START_PARAGRAPH_\nEl 22 de novembre del 2011 sort\xc3\xad el sis\xc3\xa8 disc del grup, que fou presentat a la vegada als EUA. El primer single fou "La primavera". Seguiren les can\xc3\xa7ons "Estaci\xc3\xb3n del olvido", "Indecisi\xc3\xb3n o no", "La locura" i Vacil\xc3\xb3n".\n_START_SECTION_\n2015: Rumba a lo desconocido\n_START_PARAGRAPH_\nEl 22 de juny de 2015 ja estava disponible a les plataformes digitals el darrer disc del duo catal\xc3\xa0. L\'\xc3\xa0lbum Rumba a lo desconocido es va llen\xc3\xa7ar a finals d\'estiu i \xc3\xa9s el nov\xc3\xa8 de la seva carrera despr\xc3\xa9s de 16 anys del llan\xc3\xa7ament del seu primer disc el 1999.'